PMIndiaData/PMIndiaSum huggingface dataset:
સહુ કોઈ માટે 2022 સુધીમાં ઘર પ્રાપ્ત કરવા પ્રધાનમંત્રી આવાસ યોજના – ગ્રામિણનો અમલ

પ્રધાન મંત્રી શ્રી નરેન્દ્ર મોદીના અધ્યક્ષપદે મળેલી કેન્દ્રીય કેબિનેટની બેઠકમાં ગ્રામિણ લોકોના લાભાર્થે પ્રધાન મંત્રી આવાસ યોજના – ગ્રામિણના અમલને બહાલી આપવામાં આવી છે. આ યોજના હેઠળ ઘરવિહોણા તમામ લોકોને પાકા મકાનો બનાવવા માટે તથા જર્જરીત મકાનોમાં રહેતા લોકોને પણ પાકા મકાનો બાંધવા માટે નાણાંકિય સહાય પુરી પાડવામાં આવે છે. આ યોજનાના અમલ માટે વર્ષ 2016-17 થી 2018-19 સુધીના ત્રણ વર્ષના ગાળામાં થનારો ખર્ચ રૂ. 81975 કરોડનો રહેશે. એવી દરખાસ્ત છે કે, 2016-17 થી 2018-19 સુધીના ગાળામાં એક કરોડ પરિવારોને પાકા મકાનો બનાવવા માટે સહાય પુરી પાડવામાં આવશે. આ યોજનાનો અમલ દિલ્હી અને ચંડીગઢ સિવાય સમગ્ર ભારતમાં ગ્રામિણ વિસ્તારોમાં કરાશે. મકાનનો ખર્ચ કેન્દ્ર તેમજ રાજ્ય સરકારો દ્વારા સંયુક્ત રીતે ઉઠાવાશે. યોજનાની વિગતો આ મુજબ છેઃ- એ) ગ્રામિણ આવાસ યોજના અર્થાત પ્રધાન મંત્રી આવાસ યોજના- ગ્રામિણનો અમલ કરાશે. બી) 2016-17 થી 2018-19 સુધીના ત્રણ વર્ષના ગાળામાં ગ્રામિણ વિસ્તારોમાં 1.00 કરોડ પાકા મકાનો બનાવવા માટે સહાય પુરી પાડવામાં આવશે. સી) સહાયની રકમ સામાન્ય, મેદાની વિસ્તારોમાં વધારીને દરેક મકાનદીઠ રૂ. 1,20,000 તેમજ પર્વતીય રાજ્યો/દુર્ગમ પ્રદેશો/આઈએપી જિલ્લાઓમાં રૂ. 1,30,000 કરવામાં આવશે. ડી) રૂ. 21,975 કરોડની વધારાની નાણાંકિય જરૂરિયાત રાષ્ટ્રીય કૃષિ અને ગ્રામિણ વિકાસ બેંક (નાબાર્ડ)ના માધ્યમથી ઋણ દ્વારા પુરી કરાશે અને વર્ષ 2022 પછી બજેટ ફાળવણી દ્વારા તેની પરત ચૂકવણી કરાશે. ઈ) લાભાર્થીઓની ઓળખ માટે વર્ષ 2011ની વસતિ ગણતરીની સામાજિક આર્થિક તથા જ્ઞાતિવાર વિગતોને આધારરૂપ ગણાશે. એફ) આ યોજના હેઠળ ઠરાવવામાં આવેલા લક્ષ્યાંક હાંસલ કરવા માટે ટેકનિકલ સહાય પુરી પાડવા દેશવ્યાપી સ્તરે એક રાષ્ટ્રીય ટેકનિકલ સપોર્ટ એજન્સીની સ્થાપના કરાશે. અમલીકરણની વ્યૂહરચના અને લક્ષ્યાંકોઃ- 1. સહાય માટે પાત્રતા ધરાવતા લાભાર્થીઓની ઓળખ તથા તેમને પ્રાથમિકતા નક્કી કરવા માટે વસતિ ગણતરીની સામાજિક આર્થિક તથા જ્ઞાતિવાર વિગતોનો ઉપયોગ કરાશે, જે સંપૂર્ણ પારદર્શકતા અને હેતુલક્ષિતાની ખાતરી આપશે. 2. યાદી ગ્રામસભા સમક્ષ રજૂ કરાશે, જેથી અગાઉ સહાય પ્રાપ્ત કરી ચૂક્યા હોય અથવા તો અન્ય કારણોસર સહાયની પાત્રતા ગુમાવી ચૂક્યા હોય તેવા લોકોને ઓળખી કાઢી શકાય. આખરી યાદી પ્રસિદ્ધ કરવામાં આવશે. 3. મકાનદીઠ સહાયની રકમની વહેંચણી કેન્દ્ર અને રાજ્ય સરકાર વચ્ચે મેદાની વિસ્તારોમાં, સામાન્ય રાજ્યોમાં 60:40ના પ્રમાણમાં તથા ઈશાનના રાજ્યો તથા પર્વતીય રાજ્યોમાં 90:10ના પ્રમાણમાં કરાશે. 4. ગ્રામ સભા દ્વારા સહયોગી પ્રક્રિયાના માધ્યમથી સમગ્ર યાદીમાંથી લાભાર્થીઓની વાર્ષિક યાદી નક્કી કરાશે. અસલ યાદીમાં કોઈ ફેરફાર કરવામાં આવે તો ગ્રામસભાએ તેના કારણો લેખિતમાં રજૂ કરી તેને યોગ્ય સાબિત કરવાનું રહેશે. 5. નાણાં લાભાર્થીઓના ખાતામાં સીધા જ, ઈલેક્ટ્રોનિકલી તબદિલ કરાશે. 6. ભૌગોલિક સંદર્ભ ધરાવતા ફોટોગ્રાફ્સ મોબાઈલ એપના માધ્યમથી અપલોડ કરાશે અને તેનું નિરીક્ષણ કરાશે. લાભાર્થી પણ એપના માધ્યમથી પોતાની સહાયની રકમની ચૂકવણીની પ્રગતિની વિગતો ઉપર નજર રાખી શકશે. 7. મનરેગા હેઠળ લાભાર્થી 90 દિવસનો બિનકુશળ શ્રમ મેળવવા માટે હકદાર છે. આ લાભ તેને મળી રહે તેની ખાતરી પ્રધાન મંત્રી આવાસ યોજના (
શ્રીલંકાનાં રાષ્ટ્રપતિ મૈત્રીપાલા સિરિસેનાએ પ્રધાનમંત્રી મોદી સાથે ટેલિફોન પર વાત કરી

શ્રીલંકાનાં રાષ્ટ્રપતિ મૈત્રીપાલા સિરિસેનાએ આજે પ્રધાનમંત્રી મોદીને ટેલિફોન કરી વાતચીત કરી હતી. શ્રીલંકાનાં રાષ્ટ્રપતિએ જણાવ્યું હતું કે, શ્રીલંકાનાં રાષ્ટ્રપતિ અને ભૂતપૂર્વ ગૃહ સચિવની હત્યાનાં કથિત ષડયંત્રમાં કોઈ પણ રીતે ભારતની સાંઠગાંઠ હોવાનાં મીડિયામાં પ્રકાશિત થયેલા અહેવાલોને તેમણે સ્પષ્ટપણે નકારી કાઢ્યાં છે. તેમણે ઉલ્લેખ કર્યો હતો કે, બદઇરાદો ધરાવતા આ અહેવાલો સંપૂર્ણપણે પાયાવિહોણા અને ખોટાં છે તથા બંન નેતાઓ વચ્ચે ગેરસમજણ ઊભી કરવાનો તેમજ બંને પડોશી રાષ્ટ્રોનાં મૈત્રીપૂર્ણ સંબંધોમાં તિરાડ પડાવવાનો ઇરાદો ઇરાદો ધરાવતા હોય તેવા લાગે છે. રાષ્ટ્રપતિએ આ અહેવાલો વ્યક્તિગત રીતે નકારી કાઢવા પ્રધાનમંત્રીનાં તાત્કાલિક પગલાં અને શ્રીલંકાની સરકારનાં જાહેરમાં આ અહેવાલો નકારી કાઢવાનાં પગલાંની પ્રશંસા કરી હતી. આ સંદર્ભમાં તેમણે આજે સવારે શ્રીલંકામાં ભારતનાં હાઈ કમિશનર સાથેની બેઠકને યાદ પણ કરી હતી. રાષ્ટ્રપતિએ એવું પણ જણાવ્યું હતું કે, તેઓ પ્રધાનમંત્રીને શ્રીલંકાનાં સાચાં મિત્ર તેમજ ગાઢ અંગત મિત્ર પણ ગણે છે. તેમણે ભારપૂર્વક જણાવ્યું હતું કે, તેઓ ભારત અને શ્રીલંકા વચ્ચે પારસ્પરિક લાભદાયક સંબંધોનું મૂલ્ય સમજે છે અને આ સંબંધોને વધારે ગાઢ બનાવવા પ્રધાનમંત્રી સાથે કામ કરવા માટે મક્કમ છે. પ્રધાનમંત્રીએ રાષ્ટ્રપતિ અને તેમની સરકારે ત્વરિત ધોરણે લીધેલા પગલાંની પ્રશંસા કરી હતી. શ્રીલંકાનાં રાષ્ટ્રપતિ અને તેમની સરકારે આ બાબતે જાહેરમાં સ્પષ્ટતા કરીને મીડિયાનાં અહેવાલોનું ખંડન કર્યું છે. પ્રધાનમંત્રીએ ભારતની ‘પડોશી પ્રથમ’ની નીતિ પર ભાર મૂક્યો હતો અને ભારત સરકારની પ્રાથમિકતા જણાવી હતી તેમજ તેમણે વ્યક્તિગત રીતે બંને દેશો વચ્ચે સંપૂર્ણ સહકારને વધારે ગાઢ બનાવવા કામ કરતાં હોવાનું જણાવ્યું હતું.
ગુજરાતના અડાલજમાં મિશન સ્કૂલ ઓફ એક્સેલન્સના લોકાર્પણ પ્રસંગે પીએમના સંબોધનનો મૂળપાઠ

નમસ્તે, તમે બધા કેમ છો? હા, હવે થોડો ઉત્સાહ છે. ગુજરાતના રાજ્યપાલ શ્રી આચાર્ય દેવવ્રતજી, અહીંના લોકપ્રિય મુખ્યમંત્રી શ્રી ભૂપેન્દ્રભાઈ પટેલ, ગુજરાત સરકારના મંત્રીઓ, શિક્ષણ જગતના તમામ દિગ્ગજ નેતાઓ, ગુજરાતના તેજસ્વી વિદ્યાર્થી મિત્રો, અન્ય તમામ મહાનુભાવો, બહેનો અને સજ્જનો. ! આજે ગુજરાત અમૃતકાળની અમૃત પેઢીના નિર્માણ તરફ મોટું પગલું ભરી રહ્યું છે. વિકસિત ભારત માટે વિકસિત ગુજરાત બનાવવાની દિશામાં આ એક સીમાચિહ્નરૂપ સાબિત થવા જઈ રહ્યું છે. મિશન સ્કૂલ્સ ઑફ એક્સેલન્સની શરૂઆત પર, હું ગુજરાતના તમામ લોકોને, તમામ શિક્ષકોને, તમામ યુવા સાથીઓને, એટલું જ નહીં, પણ આવનારી પેઢીઓને પણ અભિનંદન આપું છું. સાથીઓ, હાલમાં જ દેશ 5મી પેઢીના એટલે કે મોબાઈલ અને ઈન્ટરનેટના 5
પ્રધાનમંત્રી દ્વારા મિશન ભગીરથનો પ્રારંભ; તેલંગણાના કેટલાક મહત્વના વિકાસ પ્રોજેકટસનું શિલારોપણ કરાયું

પ્રધાનમંત્રી શ્રી નરેન્દ્ર મોદીએ આજે તેલંગાણાના મેઢક જિલ્લામાં કોમટીબંદા ગામ ખાતે મિશન ભગીરથનો પ્રારંભ કર્યો છે. સૌને પીવાનું શુધ્ધ પાણી મળી રહે તે હેતુથી રાજ્ય સરકાર દ્વારા આ પ્રોજેકટ હાથ ધરવામાં આવ્યો છે. પ્રધાનમંત્રી દ્વારા આ સમારંભ પ્રસંગે કેટલીક મહત્વની યોજનાઓની તકતીનું અનાવરણ પણ કરવામાં આવ્યું હતું. આ યોજનાઓમાં રામગુંડમ ખાતે એનટીપીસીના 1600 મેગા વોટના થર્મલ વીજ મથક, રામગુંડમ ફર્ટિલાઈઝર પ્લાન્ટને પુનઃચાલુ કરવાની કામગીરી, કાલોજી રાવ યુનિવર્સિટી ફોર હેલ્થ સાયન્સ-વારંગલ અને મનોહરાબાદ – કોટાપલ્લી રેલવે લાઈનનો સમાવેશ થાય છે. તેમના હસ્તે ઈદીદાબાદ જિલ્લાના જયપુર ખાતે 1200 મેગા વોટનું થર્મલ પાવર સ્ટેશન રાષ્ટ્રને સમર્પિત કરવામાં આવ્યું હતું. પ્રધાનમંત્રીએ જંગી લોક મેદનીને સંબોધતા પ્રજાની અપેક્ષાઓમાંથી પાર ઉતરવા માટે રાજ્ય સરકારે છેલ્લા બે વર્ષમાં લીધેલા પગલાની પ્રશંસા કરી હતી. દેશના વિકાસમાં કો-ઓપરેટિવ ફેડરાલિઝમની મહત્વની નોંધ લેતા પ્રધાનમંત્રીએ કહ્યું કે રાજ્ય અને કેન્દ્ર સરકાર હવે આ ઉદ્દેશો માટે સાથે મળીને કામ કરી રહ્યા છે. રાજ્યના લોકોને પીવાનું શુધ્ધ પાણી ઉપલબ્ધ થાય તે માટેના મિશન ભગીરથનો પ્રારંભ કરવા બદલ રાજ્ય સરકારને બિરદાવતા તેમણે કહ્યું કે જ્યારે પણ રાજ્યના મુખ્યમંત્રી શ્રી કે. ચંદ્રશેખર રાવ તેમને મળ્યા છે, તેમણે રાજ્યના વિકાસ અંગે તથા પાણીની સમસ્યાઓ અંગે વાત કરી છે. પ્રધાનમંત્રીએ કહ્યું કે પાણીનું અતિશય મહત્વ છે અને લોકોએ પાણીની બચત કરતા રહેવું જોઈએ. નવી રેલવે લાઈનની શિલારોપણ વિધિ પ્રસંગે પ્રધાનમંત્રીએ કહ્યું કે લોકોની લાંબા સમયથી પડતર રહેલી માગ હવે સંતોષાઈ છે. તેમણે કહ્યું કે ફર્ટિલાઈઝર પ્લાન્ટથી રાજ્યના ખેડૂતોને સહાય થશે. તેમણે વીજ ક્ષેત્રના સુધારા, સિંચાઈ અને રેલવે કનેકટિવીટી સાથે આર્થિક વિકાસ કઈ રીતે જોડાયેલો છે તેની વાત કરી. પ્રધાનમંત્રીએ લોકોને નકલી ગૌ રક્ષકોથી સચેત રહેવા માટે પણ જણાવ્યું હતું અને રાજ્ય સરકારોને તેમની સામે પગલા લેવા સૂચવ્યું હતું.
સ્ટૉકહોમમાં ભારતીય સમુદાયને પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે (એપ્રિલ 17, 2018) સ્ટૉકહોમમાં ભારતીય સમુદાયને સંબોધન કર્યું હતું. તેમને સ્વીડનમાં જે ઉષ્માભર્યો આવકાર પ્રાપ્ત થયો તે બદલ તેમણે ખાસ કરીને સ્વીડનના મહારાજા અને સમારંભમાં હાજર સ્વીડનના પ્રધાનમંત્રી શ્રી સ્ટેફ઼ાન લવૈનનો આભાર પ્રગટ કર્યો હતો. તેમણે કહ્યું હતું કે અત્યારે ભારત એક ભવ્ય પરિવર્તનની સ્થિતીમાંથી પસાર થઈ રહ્યું છે. અત્યારની સરકાર ‘સૌનો સાથ, સૌનો વિકાસ’ના જનાદેશ સાથે ચુંટાઇને આવી છે. તેમણે કહ્યું કે, તેમની સરકારે છેલ્લા ચાર વર્ષથી વિકસિત અને સમાવેશી ભારત માટે કામ કરી રહી છે. વર્ષ 2022 સુધીમાં નવા ભારતના નિર્માણ માટે આ તમામ પ્રયાસો થઈ રહ્યા છે. પ્રધાનમંત્રીએ જણાવ્યું કે આંતરરાષ્ટ્રીય યોગ દિવસ જેવી પહેલ મારફતે એવા પ્રયાસો કરવામાં આવ્યા છે કે જેથી ભારત ફરી એક વાર વિશ્વમાં વૈચારિક અગ્રણી (thought leader) તરીકે ઉપસી આવે. તેમણે કહ્યું કે વિશ્વ ભારત તરફ ખૂબ જ આત્મવિશ્વાસથી નજર માંડી રહ્યું છે. આ સંદર્ભમાં તેમણે માનવતાવાદી ધોરણે હાથ ધરાયેલા રાહત અને પુનર્વસન, આંતરરાષ્ટ્રીય સૌર ગઠબંધન અને એમટીસીઆર (
પ્રધાનમંત્રીએ વીડિયો કોન્ફરન્સિંગ મારફતે સૂરજકુંડમાં રેલ વિકાસ શિબિર સંબોધી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સુરજકૂંડમાં રેલ વિકાસ શિબિરને સંબોધન કર્યું હતું. તેમણે જણાવ્યું હતું કે, અત્યારે ટેકનોલોજીથી સંચાલિત સદી છે, તેમાં નવીનતા આવશ્યકતા છે અને રેલવેની ગતિ (speed) અને પ્રગતિ (progress) બંને કરવી પડશે. તેમણે જણાવ્યું હતું કે, દરેક અધિકારી પોતાનું કામ સારી રીતે કરે છે, પણ આપણે ખભેખભો મિલાવીને કામ કરવું પડશે અને આપણે કેવી રેલવે ઇચ્છીએ છીએ એ વિચારવું પડશે. પ્રધાનમંત્રીએ ભાર મૂક્યો હતો કે, ભારતીય રેલવેએ વિકાસ કરવો પડશે અને નાણાકીય રીતે મજબૂત થવું પડશે. તેમણે કહ્યું હતું કે, તેનાથી ભારતને અને ખાસ કરીને રેલવે માટે કામ કરતા લોકોને લાભ થશે. પ્રધાનમંત્રીએ જણાવ્યું હતું કે, તેમની સરકારનું રેલવે બજેટ ક્યારેય રાજકીય રહ્યું નથી અને સરકાર રેલવેની કાયાપલટ કરવા માટે કામ કરશે. સદી બદલાઈ ગઈ છે અને તેની સાથે આપણે આપણી રેલવેને બદલવી જોઈએ તેવી વાત પર પ્રધાનમંત્રીએ ભાર મૂક્યો હતો. તેમણે ઉમેર્યું હતું કે, તેમને ખાતરી છે કે અમારી પાસે રહેલી ટીમ આ સિદ્ધિ મેળવી શકે છે. રેલવે પ્લેટફોર્મ પર પસાર કરેલા પોતાના બાળપણને યાદ કરીને પ્રધાનમંત્રીએ કહ્યું હતું કે, રેલવે સાથે તેમનું જોડાણ મજબૂત છે અને આ જ કારણે તેઓ રેલવેની કાયાપલટ કરવા ઇચ્છે છે.
પીએમએ ગ્રામ્ય પ્રવાસનને પ્રોત્સાહન આપવા માટે તેમના સન્માનમાં વિશેષ ધૂન માટે કોંગથોંગના લોકોનો આભાર વ્યક્ત કર્યો

પ્રધાનમંત્રી શ્રી નરેન્દ્ર મોદીએ કોંગથોંગના લોકોનો તેમના સન્માનમાં અને ગામને એક મુખ્ય પર્યટન સ્થળ તરીકે પ્રમોટ કરવાના ભારત સરકારના પ્રયાસોની પ્રશંસા કરવા માટે વિશેષ ધૂન માટે આભાર વ્યક્ત કર્યો છે. મેઘાલયના મુખ્ય મંત્રી દ્વારા ટ્વીટના જવાબમાં, પ્રધાનમંત્રીએ કહ્યું; "આ પ્રકારની હરકતો માટે કોંગથોંગના લોકોનો આભાર. ભારત સરકાર મેઘાલયની પ્રવાસન ક્ષમતાને વધારવા માટે સંપૂર્ણપણે પ્રતિબદ્ધ છે. અને હા, રાજ્યમાં તાજેતરના ચેરી બ્લોસમ ફેસ્ટિવલની શાનદાર તસવીરો પણ જોવામાં આવી છે. સુંદર લાગે છે."
પ્રધાનમંત્રીશ્રી 18મી નવેમ્બરે ફાર્માસ્યુટિકલ્સ સેક્ટરની પ્રથમ વૈશ્વિક ઇનોવેશન સમિટનું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 18મી નવેમ્બર 2021ના રોજ સાંજે 4 વાગ્યે વિડિયો કોન્ફરન્સિંગ દ્વારા ફાર્માસ્યુટિકલ્સ સેક્ટરની પ્રથમ વૈશ્વિક ઇનોવેશન સમિટનું ઉદ્ઘાટન કરશે. આ એક વિશિષ્ટ પહેલ છે જેનો ઉદ્દેશ્ય ભારતના ફાર્માસ્યુટિકલ્સ ઉદ્યોગમાં સમૃદ્ધ ઇનોવેશન ઇકોસિસ્ટમને પ્રોત્સાહન આપવા માટે સરકાર, ઉદ્યોગ, શિક્ષણ, રોકાણકારો અને સંશોધકોના મુખ્ય ભારતીય અને આંતરરાષ્ટ્રીય હિસ્સેદારોને એકસાથે લાવવાનો છે. તે ભારતીય ફાર્મા ઉદ્યોગમાં રહેલી તકોને પણ ઉજાગર કરશે જેમાં વૃદ્ધિની વિશાળ સંભાવના છે. બે દિવસીય સમિટમાં 12 સત્રો અને 40 થી વધુ રાષ્ટ્રીય અને આંતરરાષ્ટ્રીય સ્પીકર્સ રેગ્યુલેટરી એન્વાયર્નમેન્ટ, ઇનોવેશન માટે ફંડિંગ, ઉદ્યોગ-શૈક્ષણિક સહયોગ અને ઇનોવેશન ઇન્ફ્રાસ્ટ્રક્ચર સહિતના વિષયોની શ્રેણી પર ચર્ચા કરશે. તે સ્થાનિક અને વૈશ્વિક ફાર્મા ઇન્ડસ્ટ્રીઝના અગ્રણી સભ્યો, અધિકારીઓ, રોકાણકારો અને મેસેચ્યુસેટ્સ ઇન્સ્ટિટ્યૂટ ઑફ ટેક્નોલોજી, જોન હોપકિન્સ ઇન્સ્ટિટ્યૂટ,
શિક્ષક દિવસની પૂર્વ સંધ્યા પર પ્રધાનમંત્રીનો રાષ્ટ્રીય પુરસ્કારથી સન્માનિત શિક્ષકો સાથે અનૌપચારિક વાર્તાલાપ

પ્રધાનમંત્રી શ્રી નરેન્દ્ર મોદીએ 4 સપ્ટેમ્બર, 2015ના રોજ શિક્ષક દિવસની પૂર્વ સંધ્યા પર રાષ્ટ્રીય પુરસ્કારથી સન્માનિત શિક્ષકો સાથે અનૌપચારિક વાર્તાલાપ કર્યો. પ્રધાનમંત્રીએ દેશમાં શિક્ષણની ગુણવત્તાના સુધાર માટે શિક્ષકોને નિરંતર પ્રયાસ ચાલુ રાખવા માટે કહ્યું. પ્રધાનમંત્રીએ કહ્યું કે શિક્ષકોએ પ્રૌદ્યોગિકી પ્રત્યે સચેત રહેવું જોઈએ અને પોતાના શિક્ષણ ક્રમના એક અંગ અતર્ગત વિવેકપૂર્ણ રીતે આત્મસાત કરવી જોઈએ. તેમણે છાત્રો વચ્ચે સર્જનશીલતાને પ્રોત્સાહન આપવા માટે પણ શિક્ષકોને અપીલ કરી. શ્રી નરેન્દ્ર મોદીએ વિદ્યાર્થીઓમાં સ્વચ્છતાની આદત પાડવા માટે પણ શિક્ષકોને આહ્વાન કર્યું. આ પ્રસંગે માનવ સંસાધન વિકાસ મંત્રી શ્રીમતી સ્મૃતિ ઈરાની અને કેન્દ્રીય માનવ સંસાધન રાજ્યમંત્રી ડૉ. રામશંકર કઠેરિયા પણ ઉપસ્થિત હતા.
મંત્રીમંડળે ઇન્ડિયન કમ્યુનિટી વેલ્ફેર ફંડની માર્ગદર્શિકામાં સુધારાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ઇન્ડિયન કમ્યુનિટી વેલ્ફેર ફંડ (આઇસીડબલ્યુએફ – ભારતીય સમુદાય કલ્યાણ ભંડોળ)ની માર્ગદર્શિકામાં સુધારાને મંજૂરી આપી છે. વર્ષ 2009માં સ્થાપિત આઇસીડબલ્યુએફનો ઉદ્દેશ વિદેશમાં રહેતા ભારતીય નાગરિકોને નાણાકીય સહાય માટે સૌથી વધુ લાયકાત ધરાવતા કેસોમાં તનાવ અને કટોકટીના સમયમાં સહાય કરવાનો છે. સંશોધિત માર્ગદર્શિકા કલ્યાણકારક પગલાનો અવકાશ વધારવા વિસ્તૃત આધારે તૈયાર કરવામાં આવી છે. આ પગલાં ફંડ મારફતે લઈ શકાશે. આ માર્ગદર્શિકા મુખ્યત્વે ત્રણ પ્રકારની કામગીરીને આવરી લે છેઃ તનાવની સ્થિતિમાં વિદેશમાં રહેતા ભારતીય નાગરિકોને મદદ કરવી, સામુદાયિક કલ્યાણકારક પ્રવૃત્તિઓ અને કોન્સ્યુલર સેવાઓમાં સુધારો કરવો. તેમની પાસેથી એવી અપેક્ષા રાખવામાં આવે છે કે, તેઓ વિદેશમાં રહેતા ભારતીય નાગરિકો સહાયની વિનંતી કરે ત્યારે સરળતાપૂર્વક અને અસરકારક રીતે વિદેશમાં ભારતીય મિશન અને પોસ્ટ દ્વારા સહાય પ્રદાન કરવામાં આવે. વિદેશમાં મુશ્કેલીમાં મુકાયેલા ભારતીય નાગરિકોને સહાય કરવા ઉપરાંત આઇસીડબલ્યુએફએ લિબિયા, ઇરાક, યેમેન, દક્ષિણ સુદાનમાં સંઘર્ષ ચાલતા હોય તેવા વિસ્તારોમાં ભારતીય નાગરિકોને કટોકટીમાં સ્થળાંતર કરવામાં મહત્વપૂર્ણ સાથસહકાર આપ્યો છે તથા દક્ષિણ અરેબિયામાં દસ્તાવેજીકરણ ન ધરાવતા ભારતીય કામદારોને પડકારજનક સ્થિતિમાં સહાય કરી છે. ઉપરાંત વર્ષ 2013માં નિટાકેટ અભિયાન અને વર્ષ 2017માં એમ્નેસ્ટી અભિયાનમાં પણ ભારતીય નાગરિકોને સહાય કરી છે. ફંડ મારફતે આ સ્થળાંતર અને સહાયના માપ અને ઝડપની સમગ્ર દુનિયામાં પ્રશંસા થઈ છે. તેનાથી વિદેશમાં સ્થળાંતર થયેલા કામદારો વચ્ચે કટોકટીના સમયમાં ભારત પાસેથી જે સહકારની અપેક્ષા હોઈ શકે તેને લઈને વિશ્વાસ પણ ઊભો થયો છે. આઇસીડબલ્યુએફ વિદેશમાં તમામ અભિયાનો અને પોસ્ટને સહાય કરે છે. તેને ભંડોળ મુખ્યત્વે વિદેશમાં સ્થિત ભારતીય મિશન અને પોસ્ટ દ્વારા આપવામાં આવતી વિવિધ કોન્સ્યુલર સેવાઓ પર લગાવવામાં આવતા સર્વિસ ચાર્જ દ્વારા મળે છે.
સિંગાપુરનાસામાજિકનીતિઓમાટેનાસંકલનઅનેવરિષ્ઠમંત્રીશ્રીથરમનશનમુગરત્નમે આજે પ્રધાનમંત્રી સાથે મુલાકાત કરી

પ્રધાનમંત્રીએ ભારતમાં શ્રી શનમુગરત્નમનું સ્વાગત કર્યું અને શ્રી શન્મુગરત્નમને નવ વર્ષ પર હાર્દિક શુભકામનાઓ પાઠવી અને તેમના માધ્યમથી સિંગાપુરના પ્રધાનમંત્રી શ્રી લી સિયન લૂંગને પણ શુભેચ્છા પાઠવી. પ્રધાનમંત્રી શ્રી અને શ્રી શનમુગરત્નમે દ્વિપક્ષીય સંબંધો પર સંતોષ વ્યક્ત કર્યો હતો. તેમણે માળખાગત સુવિધા, કૌશલ્ય, ભારત – સિંગાપુર વ્યાપક આર્થિક સહયોગ સમજૂતી (સીઈસીએ) અને ડિજિટલ અર્થવ્યવસ્થા સહિત આર્થિક સહયોગના ક્ષેત્રમાં પરસ્પર સહયોગની ઘણી બાબતો પર ચર્ચા કરી. શ્રી શન્મુગરત્નમે ભારતના સામાજિક પરિવર્તન અને ડિજિટલ અર્થવ્યવસ્થાને પ્રોત્સાહિત કરવામાં પ્રધાનમંત્રી શ્રી નરેન્દ્ર મોદીના નેતૃત્વની પ્રસંશા કરી. પ્રધાનમંત્રીએ માખાગત સુવિધા, પ્રવાસન, ડિજિટલ ચૂકવણી પ્રક્રિયા, નવાચાર અને વહીવટી ક્ષેત્રમાં ભારત અને સિંગાપોરની વચ્ચેના ભાવિ સહયોગને વધુ મજબૂત કરવાની ઈચ્છા વ્યક્ત કરી.
પ્રધાનમંત્રી શ્રીએ એમ્સ બિલાસપુરની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે એઈમ્સ, બિલાસપુરની મુલાકાત લીધી હતી. પ્રધાનમંત્રી શ્રી હોસ્પિટલ બિલ્ડીંગના સી-બ્લોક ખાતે પહોંચ્યા હતા. તે પછી, તેમણે
પ્રધાનમંત્રીએ સંત રવિદાસને તેમની જયંતીની પૂર્વસંધ્યાએ યાદ કર્યા

પ્રધાનમંત્રી શ્રી નરેન્દ્ર મોદીએ સંત રવિદાસને તેમની જયંતીની પૂર્વ સંધ્યાએ યાદ કર્યા. તેમણે એમ પણ કહ્યું કે તેમને એ વાતનું ગૌરવ છે કે તેમની સરકારના દરેક કદમ અને દરેક યોજનામાં પૂજ્ય શ્રી ગુરૂ રવિદાસજીની ભાવનાને સમાહિત કરવામાં આવી છે. પ્રધાનમંત્રીએ શ્રેણીબદ્ધ ટ્વીટ્સમાં કહ્યું હતું; ‘મહાન સંત ગુરૂ રવિદાસજીની કાલે જન્મજયંતી છે. તેમણે જે પ્રકારે પોતાનું જીવન સમાજમાંથી જાત-પાત અને અસ્પૃશ્યતા જેવી કુપ્રથાઓને સમાપ્ત કરવા માટે સમર્પિત કરી દીધું, તેઓ આજે પણ આપણા માટે પ્રેરણાદાયી છે.” “આ પ્રસંગે મને સંત રવિદાસજીના પવિત્ર સ્થળને લઈને કેટલીક વાતો યાદ આવી રહી છે. વર્ષ 2016 અને 2019માં મને અહીં માથું ટેકવવાનો અને લંગરમાં કામ કરવાનું સૌભાગ્ય મળ્યું હતું. એક સાંસદ હોવાના નાતે મેં એ નક્કી કરી લીધું હતું કે આ તીર્થસ્થળના વિકાસ કાર્યોમાં કોઈ અભાવ નહીં રહેવા દેવામાં આવે.” “મને એ જણાવતા ગર્વનો અનુભવ થઈ રહ્યો થે કે અમે અમારી સરકારના દરેક કદમ અને દરેક યોજનામાં પૂજ્ય શ્રી ગુરૂ રવિદાસજીની ભાવનાને સમાહિત કરી છે. એટલું જ નહીં, કાશીમાં તેમની સ્મૃતિમાં નિર્માણકાર્ય પૂરેપૂરી ભવ્યતા સાથે આગળ વધી રહ્યું છે.”
પીએમએનઆરએફ હેઠળ રાહત અપાઈ

પ્રધાનમંત્રી શ્રી નરેન્દ્ર મોદીએ બિહારના મધુબની જિલ્લાના બેનીપત્તી નજીક 19-9-2016 રોજ બસ અકસ્માતમાં અને 20-9-2016ના રોજ પંજાબના અમૃતસર જિલ્લાના અટારીના મુહાવા ગામ પાસેના બસ અકસ્માતમાં જીવ ગુમાવનારા અને ઈજાગ્રસ્ત લોકો પ્રત્યે સંવેદના દર્શાવી હતી. તેઓએ મૃતક વ્યક્તિના વારસદારને રૂ. બે લાખ અને ગંભીર રીતે ઈજાગ્રસ્તોને રૂ. 50,000ની રાહત પ્રધાનમંત્રી નેશનલ રિલિફ ફંડમાંથી ફાળવ્યા છે.
ગરીબોનું કલ્યાણ અમારી સર્વોચ્ચ પ્રાથમિકતા છેઃ પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે ગરીબોનું કલ્યાણ અમારી સર્વોચ્ચ પ્રાથમિકતા છે. અમે કોરોના મહામારી દરમિયાન પણ આ માટે પ્રતિબદ્ધ રહ્યા છીએ. શ્રી મોદીએ વધુમાં ઉમેર્યું હતું કે પીએમ ગરીબ કલ્યાણ અન્ન યોજનાએ આપણા નાગરિકોને ખાતરી આપી છે કે સરકાર દરેક મુશ્કેલીમાં તેમની સાથે છે. પ્રધાનમંત્રીએ ટ્વીટ કર્યું; "ગરીબોનું કલ્યાણ અમારી સર્વોચ્ચ પ્રાથમિકતા છે. કોરોના રોગચાળાના સમયમાં પણ અમે તેના માટે પ્રતિબદ્ધ રહ્યા. પ્રધાનમંત્રી ગરીબ કલ્યાણ અન્ન યોજનાએ દેશવાસીઓને ખાતરી આપી છે કે સરકાર દરેક મુશ્કેલીમાં તેમની સાથે છે."
લખનઉ મેટ્રો રેલ પરિયોજનાના પહેલા ચરણને મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રિમંડળે લખનઉ મેટ્રો રેલ પરિયોજનાના પહેલા ચરણ (1-એ)ને મંજૂરી આપી દીધી છે. 22.878 કિલોમીટર લાંબી આ પરિયોજનામાં 22 સ્ટેશન હશે. આ પરિયોજનાનો ખર્ચ 6,928 કરોડ રૂપિયા થશે. આમાં ભારત સરકાર ઈક્વિટી અને ઋણના રૂપમાં 1,300 કરોડ રૂપિયાની મદદ કરશે. આ પરિયોજના લખનઉ મેટ્રો રેલ કોર્પોરેશન (એલએમઆરસી) દ્વારા કાર્યાન્વિત કરાશે. જેનું પુનર્ગઠન કેન્દ્ર સરકાર અને ઉત્તર પ્રદેશ સરકારની વચ્ચે 50:50ની સંયુક્ત માલિકીવાળી કંપની તરીકે રહેશે. કુલ 22.878 કિલોમીટર લાંબા માર્ગમાંથી 19.438 કિલોમીટર માર્ગ એલિવેટિડ (જમીનથી ઉપર) હશે, જ્યારે 3.440 કિલોમીટર માર્ગ ભૂમિગત હશે. આ આખા માર્ગ પર 19 એલિવેટિડ અને ત્રણ ભૂમિગત મેટ્રો સ્ટેશન હશે. મેટ્રો ટ્રેન ચૌધરી ચરણસિંહ એરપોર્ટથી મુંશી પુલિયાની વચ્ચે ચાલશે. આ પરિયોજના સમય-સમય પર સંશોધિત મેટ્રો રેલવે (નિર્માણ એટલે કે કન્સ્ટ્રક્શન ઑફ વર્ક) અધિનિયમ 1978, મેટ્રો રેલ (સંચાલન અને દેખરેખ) અધિનિયમ 2002 અને રેલવે અધિનિયમ 1979ના કાયદાના માળખાના દાયરામાં આવશે. પૃષ્ઠભૂમિ લખનઉના પરિવહન માળખા પર નિરંતર દબાણ વધતું રહ્યું છે. પાછલા બે દસકામાં લખનઉ ખૂબ જ મહત્વના વિકાસનો પુરાવો રહ્યું છે. ભારતની વર્ષ 2011ની વસતિ ગણતરી અનુસાર લખનઉની શહેરી વસતિનો વસવાટ 29 લાખ છે. લખનઉ મેટ્રોપૉલિટન વિસ્તારની વસતિ 50 લાખથી વધુ છે. શહેરમાં 14.24 લાખ વાહન છે જેમાં 80 ટકા દ્વિચક્કી અને 14 ટકા કાર છે.
પ્રધાનમંત્રી શ્રીએ બ્રાઝિલના ફૂટબોલ લેજન્ડ પેલેના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ બ્રાઝિલના ફૂટબોલ લેજન્ડ પેલેના નિધન પર ઊંડો શોક વ્યક્ત કર્યો છે. પીએમ મોદીએ કહ્યું કે પેલેના નિધનથી રમતગમતની દુનિયામાં એક ન બદલી શકાય તેવી શૂન્યતા પડી ગઈ છે. પ્રધાનમંત્રી શ્રીએ ટ્વીટ કર્યું; “પેલેના નિધનથી રમતગમતની દુનિયામાં એક બદલી ન શકાય તેવી શૂન્યતા સર્જાઈ છે. વૈશ્વિક ફૂટબોલ સુપરસ્ટાર, તેમની લોકપ્રિયતા સીમાઓ ઓળંગે છે. તેમનું ઉત્કૃષ્ટ રમત પ્રદર્શન અને સફળતા આવનારી પેઢીઓને પ્રેરણા આપતા રહેશે. તેમના પરિવાર અને ચાહકો પ્રત્યે સંવેદના.
પ્રધાનમંત્રીએ રાષ્ટ્રપતિને તેના જન્મ દિવસ પર શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ રાષ્ટ્રપતિ શ્રી રામનાથ કોવિંદને તેમના જન્મદિવસ પર શુભેચ્છા પાઠવી છે. પોતાના ટ્વીટમાં પ્રધાનમંત્રીએ કહ્યું, "રાષ્ટ્રપતિને જન્મદિવસની શુભકામનાઓ. તેઓ તેમના નમ્ર વ્યક્તિત્વને કારણે સમગ્ર દેશમાં સૌને પ્રિય છે. તેમનું સંપૂર્ણ ધ્યાન સમાજમાં ગરીબ અને હાંસિયામાં ધકેલાયેલા લોકોના સશક્તિકરણ પર રહે છે, જે અનુકરણીય છે. હું તેમને લાંબા અને સ્વસ્થ જીવનની કામના કરું છું.”
પ્રધાનમંત્રીએ સરદાર પટેલનું એમની પુણ્યતિથિ પર સ્મરણ કર્યું

પ્રધાનમંત્રી શ્રી નરેન્દ્ર મોદીએ સરદાર પટેલનું એમની પુણ્યતિથિ નિમિત્તે સ્મરણ કર્યું હતુ. પ્રધાનમંત્રીએ કહ્યું, “લોહ પુરૂષ સરદાર વલ્લભભાઈ પટેલને એમની પુણ્યતિથિ પર મારી વિનમ્ર શ્રદ્ધાંજલિ. ભારતની એકતા માટેનાં એમના એમના વિચારો, મહાન કાર્ય અને મજબૂત પ્રયાસો ભારતીયોની પેઢીઓને પ્રેરણા આપે છે.”
પ્રધાનમંત્રી 11 ઓગસ્ટ, 2018ના રોજ મુંબઈની મુલાકાતે

પ્રધાનમંત્રી શ્રી નરેન્દ્ર મોદી 11 ઓગસ્ટ, 2018ના રોજ મુંબઈની મુલાકાતે. ત્યાં તેઓ ઇન્ડિયન ઇન્સિટ્યુટ ઑફ ટેકનોલોજી, મુંબઈના 56માં પદવિદાન સમારોહમાં દીક્ષાંત સંબોધન આપશે. પદવિદાન સમારોહ પછી પ્રધાનમંત્રી આઈઆઈટી મુંબઈમાં ઊર્જા વિજ્ઞાન અને એન્જીનિયરિંગ વિભાગ તથા પર્યાવરણ વિજ્ઞાન અને એન્જીનિયરિંગ વિભાગના નવા ભવનોનું ઉદઘાટન કરશે.
આંતરરાષ્ટ્રીય યોગ દિવસના આઠમા સંસ્કરણ નિમિત્તે પ્રધાનમંત્રીએ મૈસૂરમાં આવેલા મૈસૂર પેલેસ ગ્રાઉન્ડ ખાતે યોજાયેલા સામૂહિક યોગ પ્રદર્શનમાં ભાગ લીધો

પ્રધાનંમત્રી શ્રી નરેન્દ્ર મોદીએ આજે આંતરરાષ્ટ્રીય યોગ દિવસ ()ની ઉજવણી કરવામાં આવે છે. આ વર્ષે યોગ દિવસની થીમ ‘માનવજાત માટે યોગ’ રાખવામાં આવી છે. આ થીમ કેવી રીતે યોગે કોવિડ મહામારી દરમિયાન માનવજાતનું દુઃખ દૂર કરવામાં સેવા આપી તેનું નિરૂપણ કરે છે.
પ્રધાનમંત્રીની સોફ્ટબેંક કોર્પોરેશનના બોર્ડ ડાયરેક્ટર અને સ્થાપક શ્રી માસાયોશી સોન સાથે મુલાકાત

પ્રધાનમંત્રી શ્રી નરેન્દ્ર મોદી 23 મે 2022ના રોજ ટોક્યોમાં સોફ્ટબેંક કોર્પોરેશનના બોર્ડ ડિરેક્ટર અને સ્થાપક શ્રી માસાયોશી સોનને મળ્યા હતા. પ્રધાનમંત્રીએ ભારતના સ્ટાર્ટઅપ ક્ષેત્રમાં સોફ્ટબેંકની ભૂમિકાની પ્રશંસા કરી. તેઓએ ટેક્નોલોજી, ઊર્જા અને ફાઇનાન્સ જેવા મહત્ત્વના ક્ષેત્રોમાં ભારતમાં સોફ્ટબેંકની ભાવિ ભાગીદારી અંગે ચર્ચા કરી. તેઓએ ભારતમાં વ્યવસાય કરવાની સરળતાને સક્ષમ કરવા માટે હાથ ધરવામાં આવેલા વિવિધ સુધારા અંગે ચર્ચા કરી હતી. સોફ્ટબેંક સાથે ચોક્કસ દરખાસ્તો શેર કરવામાં આવી હતી જ્યાં તે ભારતમાં તેનું રોકાણ વધારી શકે.
કેન્દ્રીય મંત્રીમંડળે આગામી હરાજીમાં વિવિધ ઓપરેટર્સ દ્વારા વિવિધ બેન્ડમાં સ્પેક્ટ્રમ યુસેજ ચાર્જીસ મંજૂર કર્ય

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ટૂંક સમયમાં જ જેની હરાજી થવાની છે, તેવા સ્પેક્ટ્રમના વિવિધ બેન્ડ માટે સ્પેક્ટ્રમ યુસેજ ચાર્જીસ (એસયુસી)ના દરને મંજૂરી આપી છે. મંત્રીમંડળના આ નિર્ણય સાથે ટેલિકોમ્યુનિકેશન્સ વિભાગ દ્વારા સ્પેક્ટ્રમની હરાજી માટે અરજીઓ મંગાવવાની નોટિસ (નોટિસ ઈન્વાઈટિંગ એપ્લિકેશન્સ) જારી કરવાનો માર્ગ મોકળો બન્યો છે. કેન્દ્રીય મંત્રીમંડળના નિર્ણય મુજબ સ્પેક્ટ્રમ યુસેજ ચાર્જીસ નીચે મુજબ છેઃ (i) આગામી હરાજીમાં 700,800, 900, 1800, 2100, 2300 અને 2500 મેગા હર્ટઝ બેન્ડ પર ખરીદાયેલા સ્પેક્ટ્રમ પર વાયર-લાઈન સર્વિસીઝ પરની કમાણી સિવાયની એડજેસ્ટેડ ગ્રોસ રેવન્યુ (એજીઆર)ના ત્રણ ટકાના દરે ચાર્જ લાગુ પડશે. (ii) વર્ષ 2010માં ખરીદવામાં આવેલા બીડબલ્યુએ સ્પેક્ટ્રમ સહિતના તમામ વધારાના સ્પેક્ટ્રમ બેન્ડ્સમાં, ઓપરેટરને સોંપાયેલા તમામ સ્પેક્ટ્રમમાં (સ્પેક્ટ્રમ વહીવટી રીતે સોંપાયેલા હોય કે હરાજી દ્વારા કે પછી ટ્રેડિંગ દ્વારા – તમામ સંજોગોમાં) એસયુસીના ભારિત સરેરાશ દરે, પરંતુ વાયર-લાઈન સર્વિસીઝમાંથી મળતી આવકને બાદ કરતા એજીઆરના ઓછામાં ઓછા ત્રણ ટકા લાગુ પડશે. સ્પેક્ટ્રમ હોલ્ડિંગ્સની પ્રોડક્ટ અને એસયુસીના લાગુ થતા દરના સરવાળાનો કુલ સ્પેક્ટ્રમ હોલ્ડિંગ વડે ભાગાકાર કરીને ભારિત સરેરાશ મેળવાશે. ભારિત સરેરાશનો દર પ્રત્યેક સર્વિસ ક્ષેત્ર માટે ઓપરેટર દીઠ નક્કી કરાશે. (iii) વર્ષ 2015-16 દરમિયાન ઓપરેટર્સ દ્વારા ચૂકવવાપાત્ર એસયુસીની રકમ, આગામી હરાજીમાં ખરીદેલા સ્પેક્ટ્રમને ધ્યાન પર લીધા પછી તેમજ વર્ષ 2015-16 પહેલા ખરીદેલા કે ફાળવવામાં આવેલા 2300 મેગા હર્ટઝ કે 2500 મેગા હર્ટઝ બેન્ડમાં સ્પેક્ટ્રમને બાકાત રાખીને મળતી ભારિત સરેરાશે રહેશે, જે ઓપરેટર્સ દ્વારા ચૂકવવાના એસયુસીની તળિયાની કિંમત તરીકે ગણતરીમાં લેવાશે. ઉપરાંત, જો સર્વિસ પ્રોવાઈડરના એજીઆરમાં ઘટાડો થાય, તો તેવા સંજોગોમાં, એ જ પ્રમાણમાં એસયુસીની તળિયાની કિંમતમાં ઘટાડો કરવાનો રહેશે. આને કારણે કાયદા સાથે સુસંગત હોય તે રીતે સરળ, પારદર્શી અને સમતલ મૂલ્ય આધારિત એસયુસીનો અમલ કરવામાં મદદ મળશે અને આવક છૂપાવવા માટેના રસ્તાઓ શોધી આપતી સર્જનાત્મક હિસાબી પદ્ધતિઓ ટાળી શકાશે.
જાપાનનાં ટોક્યોમાં મેક ઈન ઇન્ડિયા પરિસંવાદમાં પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ આજે ટોક્યો ખાતે ‘મેક ઈન ઇન્ડિયા : ભારત-જાપાનની આફ્રિકામાં ભાગીદારી અને ડિજિટલ ભાગીદારી’ પરિસંવાદને સંબોધન કર્યુ હતુ. પ્રધાનમંત્રીએ સમજાવ્યુ હતું કે, તેમની સરકાર વેપાર-વાણિજ્યમાં સરળતા અને નાગરિકોના જીવનમાં સરળતા પર કેવી રીતે ધ્યાન કેન્દ્રિત કરી રહી છે. તેમણે ભારતમાં જાપાનની કંપનીઓની મોટી હાજરી અંગે આનંદ વ્યક્ત કર્યો હતો. તેમણે એ બાબતની પણ નોંધ લીધી હતી કે જાપાન ભારતમાં ઘણા મોટા ઔદ્યોગિક પ્રોજેકટમાં ભાગીદાર બની રહ્યું છે. પ્રધાનમંત્રીએ છેલ્લા ચાર વર્ષમાં ભારતના આર્થિક પ્રદર્શનની ઉપલબ્ધિઓ અંગે સમજ આપી હતી. તેમણે કહ્યું કે ભારત અત્યારે સૌથી વધુ ઝડપથી વિકસતું મોખરાનું અર્થતંત્ર છે. તેમણે ભારતમાં બિન-ઔપચારિકમાંથી ઔપચારીક અર્થતંત્ર તરફના ડિજિટલ પરિવર્તન અને જીએસટી વગેરે અન્ય મોટા બદલાવ અંગે વાત કરી હતી. પ્રધાનમંત્રીએ કહ્યું કે ભારત એ એક ઉદયમાન અર્થતંત્ર, ઝડપથી વિકસતો મધ્યમ વર્ગ અને યુવાનોની વસતી ધરાવતો દેશ છે અને જાપાનના રોકાણકારો માટે ઘણી નવી તકો પૂરી પાડી શકે છે. આ સંદર્ભમાં તેમણે અન્ય ક્ષેત્રોની સાથે ઓછા ખર્ચે ઉત્પાદન, આઈટી ઇન્ડસ્ટ્રી, ઇલેક્ટ્રીક મોબિલીટી જેવા ક્ષેત્રોનો ઉલ્લેખ કર્યો હતો. પ્રધાનમંત્રીએ ભારત અને જાપાન વચ્ચેનાં મૂલ્યો પર ભાર મૂક્યો હતો. તેમણે કહ્યું કે બંને દેશો ઈન્ડો-પેસિફિક સાઉથ એશિયા અને આફ્રિકા સહિત વિશ્વના અન્ય દેશોમાં વિકાસલક્ષી મજબૂત ભાગીદારી ઈચ્છે છે.